Subject: Erakinnistu puurkaevu veekvaliteedi näitajad
From: "Agnes Saks" <[email-masked]>
To: <[email-masked]>
Date: Wed, 19 Feb 2025 09:12:09 +0200

Tähelepanu! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada.

Tere

Sooviksin küsida nõu seoses erakinnistul asuva puurkaevu veekvaliteedi
näitajate tõlgendamise ja edasise tegevuse osas.

Teostame seiret erakinnistute puurkaevudes, mis jäävad meie ehitustegevuse
võimalikku mõjualasse, kord kvartalis, seiratavateks näitajateks
hõljuvaine ja naftasaadused. Tegevus, mis võib potentsiaalselt mõju
kaevuveele avaldada, on seotud põhjavee imbumisega ehitusobjekti
kaevikusse ning selle väljapumpamisega – põhjavesi piirkonnas on kaitsmata
või nõrgalt kaitstud. Tegevus aga ise on lühiajaline – kestvusega 1-2
kuud.

Kui puurkaevu omanik, kes vett kaevust igapäevaselt tarbib, tunneb, et
veele on tekkinud kõrvalmaitse ning vesi pole enam ka nii selge ja
analüüsinäitajad seda kinnitavad (hõljuvaine sisaldus 5 mg/l kohta), siis
millised võiksid olla need näitajad, mida täiendavalt võiksime proovis
analüüsida (kas äkki sulfaadid, raud või midagi veel) ning mis on need
aspektid, millega peaksime arvestama – st mida need tulemused meile
ütlevad ja mis võiksid/peaksid olema täiendavad meetmed, mida kasutada, et
vesi puhas ja tervislik püsiks? Kahjuks on selles piirkonnas seiramisel
vaid üks kaev, seega ei ole teiste kaevudega ka võrdlust.

Lisaks kust kohast võiksin leida selle hõljuvaine sisalduse osas rohkem
infot – nt seda, mille alusel on piirmäär määratud 2-ks? Vaatasin küll
avalikke allikaid, kuid viidet mingile alusdokumendile siiski ei leidnud.

Ette tänades info eest,

Agnes Saks

keskkonnaekspert

+372 53310352